Айнаг æвзаг
Айнаг æвзаг у айнаг адæмы æвзаг, дзурынц ыл япойнаг сакъадах Хоккайдойы. Дзурджыты нымæц бирæ нæу: 1-3 мины бæрц. Кæддæр Японы хицауад тынг архайдта айнаг æвзаг фесафыныл. Фæстаг азты дæргъы та энтузиасттæ архайын райдыдтой айнаг æвзаг бахъахъхъæныныл. Æдæппæт Японы цæрынц 150-200 мин айнаджы, æмæ уыдонæн сæ фылдæр хай нал зонынц сæ мадæлон æвзаг.

Æвзаджы ном айнагау у アイヌ イタㇰ (иронау уаид /Айну итак/); япойнагау та: アイヌ語.

Фыссынад 

Айнаг адæм се ’взагыл фыссынц дыууæ хуызы: япойнаг фыссынад катаканæйæ æмæ латинаг алфавитæй дæр. Газет «Айну таймс» мыхуыр кæны æрмæджытæ, цы хуызы йæм сæ барвитынц, уыцы фыссынадæй.

Фонологи 

Хъæлæсонтæ сты 5:
 i     u
 e     o
    a

Æмхъæлæсонтæ та фылдæр:
 p   t   k   ʔ (хъæлæсы урæд)
     s       h
     c (иуæй-иу хатт хъуысы куыд [ʧ], [ʦ], [ʤ], [ʣ])
 w   y ([j])
 m   n
     r

Айнаг æвзаджы нæй æмхъæлæсонты къордтæ.

Æддаг æрмæг 
 Хъуыдыйæдтæ айнагау   
 Айнаг дзырдтæ 

Палеоазиаг æвзæгтæ